Ο **Αχμέτ Αμπνταλά Μοχάμετ Σαμπί**  (Ahmed Abdallah Mohamed Sambi, 1958-) είναι ισλαμιστής πολιτικός, ο οποίος διατέλεσε αρχηγός του κράτους των Κομορών από το 2006 ως το 2011. Κατάγεται από το νησί Ανζουάν. Μετά την προεδρία του κατηγορήθηκε για σκάνδαλο υπεξαίρεσης και για εσχάτη προδοσία και το 2022 καταδικάστηκε σε ισόβια κάθειρξη.

Καριέρα
-------

Γεννήθηκε στο Μουτσαμούντου στις 5 Ιουνίου του 1958. Πραγματοποίησε ισλαμικές σπουδές στο Ιράν, στη Σαουδική Αραβία και στο Σουδάν. Είναι πατέρας 7 παιδιών και ιδιοκτήτης εργοστασίων στη νησιωτική χώρα. Άνοιξε επίσης ένα τηλεοπτικό σταθμό, με το όνομα Ulezi (Παιδεία). Είναι γνωστός στο νησί του με το όνομα *Ayatollah* (Αγιατολάχ) λόγω της ζωής του στο Ιράν και της αγάπης του για τα τουρμπάνια.

Κέρδισε εύκολα στον δεύτερο γύρο των προεδρικών εκλογών. στις 14 Μαΐου του 2006, με 58,02% των ψήφων έναντι του Γάλλου απόστρατου πιλότου Μοχάμεντ Τζαφαρί (13,65%) και του Ιμπραχίμ Χαλίντι (28,32%), ο οποίος υποστηρίχθηκε από τον απερχόμενο ηγέτη, Αζαλί Ασουμανί. Ο Σαμπί ανέλαβε καθήκοντα στις 26 Μαΐου του 2006, στην πρώτη ειρηνική παράδοση της ηγεσίας του κράτους στην ιστορία της χώρας. Στον πρώτο γύρο των εκλογών, στις οποίες κατήλθε ως ανεξάρτητος υποψήφιος, έλαβε ποσοστό 23,7%.

Φέρεται να έχει δηλώσει ότι επί της προεδρίας του οι γυναίκες δε θα φορούν μπούρκα, ούτε το κράτος θα γίνει ισλαμικό κράτος στα πρότυπα του Ιράν.

Στις 17 Μαΐου του 2009 διενεργήθηκε συνταγματικό δημοψήφισμα για να αποφασιστεί η μείωση της γραφειοκρατίας στα νησιά.. Με βάση το δημοψήφισμα επεκτάθηκε η θητεία του προέδρου κατά ένα χρόνο, έτσι ώστε οι εκλογές όλων των ειδών να διεξαχθούν την ίδια ημέρα το 2011. Η Αντιπολίτευση κάλεσε τους οπαδούς της να μην προσέλθουν στις κάλπες, κατηγορώντας την κυβέρνηση ότι μοναδικός σκοπός του δημοψηφίσματος ήταν να ενδυναμώσει τις εξουσίες του προέδρου. 
Σύμφωνα με τα πρώτα αποτελέσματα, που ανακοινώθηκαν στις 18 Μαΐου, οι ψηφοφόροι ενέκριναν την παράταση της προεδρικής θητείας κατά 1 έτος με 92,32% υπέρ και τη συμμετοχή να διαμορφώνεται στο 44,81%. Ωστόσο, οι βουλευτικές εκλογές, οι οποίες αρχικά είχαν προγραμματιστεί για τις αρχές Αυγούστου, ανεβλήθησαν. Ο πρόεδρος Σαμπί παρουσίασε σε ομιλία του στη Γενική Συνέλευση των Ηνωμένων Εθνών στις 25 Σεπτεμβρίου 2009 ένα σχέδιο για να παραμείνει η Μαγιότ ενωμένη με τις Κομόρες και να μην αποτελέσει τμήμα της Γαλλίας.

Το 2011 τον διαδέχθηκε ο Ικιλιλού Ντοϊνέν.

Καταδίκη
--------

Το 2018 ο Σαμπί κατηγορήθηκε για τον σχεδιασμό του προγράμματος κομοριανών διαβατηρίων μαζί με τον Μπασάρ Κιβάν και ότι κέρδισε 200 εκατομμύρια δολάρια από την κυβέρνηση των ΗΑΕ..

Τον Αύγουστο του 2018, οι αρχές των Κομορών απήγγειλαν κατηγορίες στον πρώην πρόεδρο Σαμπί και στον Κιβάν για διαφθορά, υπεξαίρεση δημοσίων κεφαλαίων και πλαστογραφία που σχετίζονται με τις πωλήσεις διαβατηρίων των Κομορών. Ο Σαμπί φυλακίστηκε και τον Σεπτέμβριο του 2018 προσέφυγε στο Ανώτατο Δικαστήριο ζητώντας να του παραχωρηθεί απεριόριστη πρόσβαση στον δικηγόρο του για να υπερασπιστεί τον εαυτό του στην υπόθεση διαφθοράς

Από τις 21 έως τις 24 Νοεμβρίου 2022, οι Σαμπί, Κιβάν και άλλοι που ήταν ανώτερα στελέχη στην εταιρία *Comoro Gulf Holdings*, η οποία φέρεται να διευκόλυνε τις πωλήσεις, δικάστηκαν για εσχάτη προδοσία, υπεξαίρεση και ξέπλυμα βρόμικου χρήματος των δημόσιων πόρων των Κομορών, τα οποία φέρονται να προέρχονταν από το οικονομικό πρόγραμμα για την ιθαγένεια. Οι εισαγγελείς ζήτησαν την επιβολή΄της ισόβιας κάθεριξης. Στις 28 Νοεμβρίου 2022 ο Σαμπί καταδικάστηκε σε ισόβια κάθειρξη.

Παραπομπές
----------

1. ↑  «Encyclopædia Britannica» (Αγγλικά) biography/Ahmed-Abdallah-Sambi. Ανακτήθηκε στις 9  Οκτωβρίου 2017.
2. ↑  (Γερμανικά) *Εγκυκλοπαίδεια Μπρόκχαους*. sambi-ahmed-abdallah-mohamed.
3. ↑  Ανακτήθηκε στις 30  Οκτωβρίου 2022.
4. ↑  Javedanfar, Meir (2009-05-06). «Ahmadinejad's messianic connections». *The Guardian*.. Ανακτήθηκε στις 2009-05-21.
5. ↑  «Islamist elected Comoros leader». BBC News. 16-5-2006.. Ανακτήθηκε στις 21-7-2006.
6. ↑  The Media Line[*νεκρός σύνδεσμος*], Key Referendum for Comorians, 22 Μαρτίου 2009.
7. ↑  ::.::.:: Bienvenue sur APAnews.net[*νεκρός σύνδεσμος*]
8. ↑  IRIN Africa | Southern Africa | Comoros | COMOROS: Reforming 'the coup-coup islands' | Economy Governance | News Item
9. ↑  Reuters South Africa Αρχειοθετήθηκε 2012-07-10 at Archive.is, Comoros votes on controversial presidential referendum, 17-5-2009.
10. ↑  Angola Press Agency Αρχειοθετήθηκε 2009-05-23 στο Wayback Machine. Comoros votes to extend president's mandate, 18 Μαΐου 2009.
11. ↑  Reuters Africa Αρχειοθετήθηκε 2016-03-04 στο Wayback Machine. Comoros president offers a new deal with Mayotte, 25 Σεπτεμβρίου 2009.
12. ↑  «Former Comoros president charged in passport scandal». *The New Arab*. 22 Αυγούστου 2018. Ανακτήθηκε στις 15 Απριλίου 2019.
13. 1 2  comoros-ex-leader-held-over-passport-sales-demands-lawyer-access «Πρώην ηγέτης των Κομορών που κρατείται λόγω πωλήσεων διαβατηρίων απαιτεί πρόσβαση δικηγόρου» (στα αγγλικά). *Bloomberg.com*. 2018- 26-09.  comoros-ex-leader-held-over-passport-sales-demands-lawyer-access. Ανακτήθηκε στις 2022-07-30.
14. ↑  «Comoros Ex-leader Refuses To Attend High Treason Trial». *AFP News*. November 22, 2022. .
15. ↑  «Comores : l'ancien président Sambi jugé pour «haute trahison»». *Le Figaro*. November 21, 2022. .
16. ↑  «Comoros Seeks Life Term For Ex-president Sambi For High Treason». *AFP News*. November 24, 2022. .
17. ↑  «Comoros court sentences former president to life in prison». *FRANCE 24*. 28 November 2022.. Ανακτήθηκε στις 28 November 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αχμέτ Αμπντάλα Σαμπί** |

* Προφίλ του "Αγιατολάχ των Κομορών" στο BBC

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 101146331783018690640
* LCCN: no2016055437

 |

 |